Publication: Magyar Közlöny
Issue: MK-1999-106 (Year: 1999, Number: 106)
Era: 1990-2004
Section: (1) bekezdésének 1991. december 10-től hatályos szövegét a 15/1991. (XII. 10.) BM rendelet állapította meg. Ezt
Paragraph Index: 628

1991. december 10-től a hatóság — az ügyfél kérésére — a korábban kiadott okmányban a magyar nyelvű helységnevet is feltünteti. 1999/106. szám IV. Az Alkotmánybíróság először azt vizsgálta, hogy a Rendelkezés egyneműen, „egyenrangúan” szabályozza-e a magyar állampolgárokról nyilvántartásra kerülő adatok körét. Megállapítható, hogy nem a jogszabály tesz különbséget a magyar állampolgárok között aszerint, hogy ki hol született, hanem a tények eltérőek az egyes személyek vonatkozásában. Az a történelmi tények közé tartozik, hogy egyes települések különböző időpontokban, különböző államok joghatóságai alá tartoztak (tartoznak), így különbözőek az államigazgatási helynév, mint születési hely megjelölései az anyakönyvben, illetőleg az annak adataiból kiállított okmányokban is. Magyar államigazgatási helynév kizárólagosan (önállóan) csak akkor anyakönyvezhető születési helyként, ha a születés (anyakönyvi esemény) időpontjában az adott település Magyarországhoz tartozott vagy tartozik. A magyar állam mindenkori határain belül a hivatalos nyelv a magyar. A magyar állam területére — a joghatóság egészére — terjed ki a magyar nyelv hivatalos használata. A magyar állam területének változásait a magyar mint hivatalos nyelv használata „automatikusan” követi, függetlenül attól, hogy az adott településnek van-e magyar neve vagy nincs. Az Alkotmánybíróság ezt követően azt vizsgálta, hogy a Rendelkezés ellentétes-e az Alkotmánynak az indítványozó által megjelölt 70/A. § (1) bekezdésével. Az Alkotmánybíróság korábban elvi éllel már megállapította: „A hátrányos megkülönböztetés alkotmányos tilalmából nem következik, hogy az államnak ne lenne joga a jogalkotás során figyelembe venni az emberek közötti ténylegesen

Source: https://magyarkozlony.hu/hivatalos-lapok/4177df3de57542a8442292dcc16bc2f07980889a/dokumentumok/d17923cfc9b8df4fd93a7f36ab86aa7f6dcc4715/letoltes